Diari Oficial de la Generalitat Valenciana


Sumari del DOGV 6482, del 17-03-2011 (2011/3122)

Informació pública de la sol·licitud d'autorització ambiental integrada i declaració d'impacte ambiental per a una indústria de reciclatge d'olis vegetals usats amb producció de biodièsel, glicerines i sabons industrials (annex II-epígraf 3.8) sol·licitada per la mercantil Biorec Reciclajes, SL, al terme municipal d'Elx.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6482

Data del DOGV
:   17-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/3122


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Informació pública de la sol·licitud d'autorització ambiental integrada i declaració d'impacte ambiental per a una indústria de reciclatge d'olis vegetals usats amb producció de biodièsel, glicerines i sabons industrials (annex II-epígraf 3.8) sol·licitada per la mercantil Biorec Reciclajes, SL, al terme municipal d'Elx. [2011/3122]  
  
De conformitat amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, se sotmet a informació pública l'expedient seguit a instàncies de Biorec Reciclajes, SL, amb CIF núm. O43604839 i adreça al carrer la Sénia, 6 03192 Elx (Alacant), que té com a objecte l'atorgament de l'autorització ambiental integrada i la declaració d'impacte ambiental per a una indústria de reciclatge d'olis vegetals usats amb producció de biodièsel, glicerines i sabons industrials (annex II-epígraf 3.8), al terme municipal d'Elx (Alacant).  
  
- Peticionari: Biorec Reciclajes, SL.  
- Emplaçament: c/ la Sénia, 6, polígon industrial Miralles, carretera Elx a Casa del Lleó, PK 0,6 UTM (X=700.779; Y=4.235.852) fus 30, al terme municipal d'Elx (Alacant)  
- Qualificació del sol: industrial  
- Projecte: indústria de reciclatge d'olis vegetals usats amb producció de biodièsel, glicerines i sabons industrials (annex II-epígraf 3.8)   
  
Superfície total: 423,40 m².  
Matèries primeres: olis vegetals usats, metanol i hidròxid de sodi.  
  
Producció anual: 220.000 litres de biodièsel i 39.600 litres de glicerina.  
Potència instal·lada: 46,50 kW.  
  
La qual cosa es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana, les corporacions i els particulars interessats puguen presentar les al·legacions que estimen convenients.  
D'acord amb l'article 28.3 de la llei esmentada, aquest tràmit és comú per a aquells procediments les actuacions dels quals s'integren en l'autorització ambiental integrada, i també per als que requereixen autoritzacions substantives de les indústries assenyalades en l'article 10.1 de la llei esmentada.  
Durant aquest termini les persones interessades poden examinar el projecte presentat en la Direcció Territorial de la Conselleria de Medi Ambient, Aigua, Urbanisme i Habitatge, al carrer de Churruca, 29, d'Alacant i a l'Ajuntament d'Elx, on estarà exposat en hores d'atenció al públic.  
  
Alacant, 2 de març de 2011.- El director territorial: Ramón Rizo Aldeguer.